พบเห็นการก่อสร้างอาคารตลาดบนลานอเนกประสงค์ในหมู่บ้านนักกีฬาแหลมทอง ระหว่างซอยนักกีฬาแหลมทอง 3 และ 5 ริมถนนนักกีฬาแหลมทอง เดิมทีเป็นลานที่การเคหะฯเว้นเป็นที่ว่างไว้เพื่อการทำกิจกรรมในวันสำคัญต่างๆร่วมกันของคนในชุมชน ลักษณะการก่อสร้างไม่ถูกต้องตาม พรบ.ควบคุมอาคาร ไม่ถูกสุขลักษณะ และไม่มีการขออนุญาตก่อสร้าง รวมทั้งไม่มีการขออนุญาตการทำตลาด จึงมีสภาพรกรุงรัง ไม่มีการเว้นช่องว่างให้รถดับเพลิงเข้าถึงสิ่งก่อสร้างรวมทั้งอาคารพาณิชย์ที่อยู่ด้านหลัง เมื่อมีการเกิดอัคคีภัย ลักษณะโครงสร้างอาคารทำด้วยเหล็ก มุงด้วยเมตัลชีทเป็นการถาวร ยากในการรื้อถอนเมื่อมีความจำเป็น หรือมีเหตุร้าย และแม่ค้ามีการรวมตัวเป็นชมรมขนาดใหญ่ มีประธานและกรรมการตลาด เกรงว่าถ้าปล่อยไว้นานผลปรพโยชน์จะยิ่งสูงขึ้น และจะยากต่อเรียกคืนพื้นที่ หรือทำการแก้ไขให้ตรงตามวัตถุสงค์เดิมที่การเคหะฯได้สร้างลานตั้งแต่ต้น
 จึงเรียนมาเพื่อให้มีการจัดระเบียบพื้นที่ลานดังกล่าว กำจัดการแสวงหาผลประโยชน์เข้าตนเอง และรื้อถอนสิ่งปลูกสร้างถาวรออกทั้งหมด รวมทั้งจัดการหาตลาดที่มีการอนุญาต และก่อสร้างได้ถูกต้องรองรับแม่ค้าเหล่านี้ เพื่อสวัสดิภาพและสันติสุขของผู้อยู่อาศัยในชุมชนตลอดไป